386 C. PLINII HIST. NAT. LIB. XII. 



fruticosum , odoratius : hoc trachy appellant. Tertium 

 eumeces, quia est reliquis procerius, laevi cortice. Hui<: 

 secunda bonitas, novissima eutheristo. Semen est vino 

 proximum gustu, colore rufum, nec sine pingui: pejus 

 in grano , quod levius atque viridius. Ramus crassior , 

 quam myrto. Inciditur vitro , lapide , osseisve cultellis. 

 Ferro laedi vitalia odit. Emoritur protinus, eadem am- 

 putari supervacua patiens. Incidentis manus libratur ar- 

 tifici temperamento , ne quid ultra corticem violet. 



Succus e plaga manat, quem opobalsamum vocant, 

 suavitatis eximiae , sed tenui gutta ploratu , lanis parva 

 colligitur in cornua. Ex his novo fictili conditur, cras- 

 siori similis oleo, et in musto candida. Rubescit deinde, 

 simulque durescit e translucido. Alexandro Magno res 

 ibi gerente, toto die aestivo unam concham impleri jus- 

 tum erat. Omni vero fecunditate e majore horto congios 

 senos ? minore singulos , quum duplo rependebatur ar- 

 gentum. Nunc etiam singularum arborum largior vena, 

 ter omnibus percutitur aestatibus, postea deputatur. 



